ప్యారే మోహన్

ప్యారే మోహన్  2006లో విడుదలైన భారతీయ హిందీ-భాషా క్రైమ్ కామెడీ చిత్రం. దీనికి ఇంద్ర కుమార్ దర్శకత్వం వహించాడు. ఈ చిత్రంలో ఫర్దీన్ ఖాన్, వివేక్ ఒబెరాయ్, ఈషా, అమృత రావు ,  బోమన్ ఇరానీ నటించారు. ఈ చిత్రం 1989లో విడుదలైన అమెరికన్ చిత్రం సీ నో ఈవిల్, హియర్ నో ఈవిల్ ఆధారంగా రూపొందించబడింది.

 కథా సంగ్రహం 
ఈ సినిమా కిరాతకుడైన అండర్ వరల్డ్ డాన్ టోనీ మరణంతో ప్రారంభమవుతుంది.

అంధుడైన ప్యారే, చెవిటివాడైన మోహన్ ఇద్దరూ  స్నేహితులు.  స్టంట్‌మెన్‌లుగా పనిచేస్తూ ఒక ప్రమాదంలో చిక్కుకున్న తర్వాత అంగవైకల్యాన్ని పొందుతారు. వీరు ప్రీతి, ప్రియ అనే ఇదరు సోదరీమణులను ప్రేమిస్తారు. కానీ ఆ అమ్మాయిలు ఈ ఇద్దరినీ స్నేహితులుగానే భావిస్తారు. వారు తమను ఎందుకు ప్రేమించలేదో అడిగినప్పుడు అది వారి వైకల్యాల వల్లనే అని తెలుసుకుంటారు. ఆ అమ్మాయిలు ఒక ప్రదర్శన కోసం బ్యాంకాక్‌కు బయలు దేరతారు.  

విమానంలో, ఒక ప్రయాణీకుడు అల్లకల్లోలం కారణంగా విమానం కూలిపోబోతోందని భయపడతాడు. ఆ తర్వాత అతను భారతదేశం నుండి తప్పించుకున్నట్లు ప్రీతి, ప్రియల ప్రక్కన కూర్చున్న ఒక చర్చి ఫాదర్ ముందు ఒప్పుకోవడం ప్రారంభిస్తాడు.  అతను నిజానికి  అండర్ వరల్డ్ డాన్ టోనీ అని చెబుతాడు. ప్రపంచానికి తాను చనిపోయినట్లు నమ్మించి దేశం వదిలి పారిపోతున్నట్లు చెబుతాడు.  కానీ త్వరలోనే విమానం బాగానే ఉండి ప్రమాదం జరగదని తెలుసుకున్నాక,  తన రహస్యాన్ని ఎక్కడ బయటపెడతాడో అని భయపడి  టోనీ ఆ చర్చి ఫాదర్‌ను చంపేస్తాడు. నింద ప్రీతి, ప్రియలపై పడుతుంది. వారిపై హత్య కేసు నమోదు చేయబడి బ్యాంకాక్ జైలులో ఖైదులో ఉంటారు. వారి మామ కూడా వారిని కాపాడలేక పోతాడు.

ఇది తెలుసుకున్న ప్యారే, మోహన్‌లు వారిని రక్షించడానికి త్వరగా బ్యాంకాక్ వెళ్తారు.  వారు అమ్మాయిలను జైలు నుండి తప్పించి వారితో కలిసి పారిపోతారు.  టోనీ తన సోదరుడు టైనీని, కొంతమంది అనుచరులను వారిని పట్టుకునేందుకు నియమిస్తాడు. పోలీసులు కూడా వారిని వెంబడిస్తుంటారు. కొన్ని సాహసోపేతమైన సన్నివేశాల తర్వాత, టోనీ తన చేత్త కాని సోదరుడు టైనీ  పట్ల అసహనానికి గురై అతన్ని చంపేస్తాడు.

బ్యాంకాక్ నుండి ప్యారే, మోహన్, ప్రీతి, ప్రియలు తప్పించుకోవడానికి చేసిన ప్రయత్నాలను పోలీసులు, టోనీ అడ్డుపడుతుంటారు. ప్యారే, మోహన్‌లు డాన్ టోనీతో పోరాడి అతడిని చంపబోయే సమయానికి  పోలీసులు టైనీతో వస్తారు. నిజానికి చనిపోయాడనుకున్న టైనీ  బతికే ఉంటాడు.  సమయానికి అతడిని ఆసుపత్రికి తరలించి, అతని సోదరుడి ప్రణాళికల గురించి పోలీసులు తెలుసుకుని ఉంటారు. దానితో వారు టోనీని అరెస్టు చేస్తారు.

ప్యారే, మోహన్‌లు  తిరిగి తమ దేశానికి వెళ్ళిపోవడానికి  విమానాశ్రయానికి చేరుకుంటారు.  ప్రీతి, ప్రియలు వారిని అక్కడ కలిసి తాము వారిని ప్రేమిస్తున్నట్లు చెప్పడంతో కథ సుఖాంతమవుతుంది.  

 నటీనటులు 
 ఫర్దీన్ ఖాన్  - ప్యారే
 వివేక్ ఒబెరాయ్ - మోహన్
 ఇషా  - ప్రీతి
 అమృతా రావు - ప్రియ
 బొమన్ ఇరానీ as టోనీ
 ఫిరోజ్ ఇరానీ  - చర్చి ఫాదర్
 సంజయ్ మిశ్రా - రాకీ
 షాలిన్ భానోత్ - రోహిత్
 గుంజన్ విజయ  - జాన్వీ
 ఆది ఇరానీ  
 స్నేహల్ దాబీ - టైనీ 

 పాటలు 
ఈ సినిమాలోని పాటలకు అను మాలిక్ సంగీతం సమకూర్చగా, సమీర్ సాహిత్యం అందించారు.

 "హర్ మోహన్ కీ కోయి రాధా"- ఉదిత్ నారాయణ్, షాన్, కృష్ణ బ్యూర, అను మాలిక్, రంజిత్ బారోట్, ఎర్ల్ ఎడ్గర్
 "తు జహాన్ భీ జాయేగీ"-కునాల్ గంజావాలా
 "రబ్బా దే దే జవానీ"-సునిధి చౌహాన్, నికితా నిగమ్
 ఏక్ రబ్ సచ్ హై-కృష్ణ బ్యూర, రిచా శర్మ
 "ప్యారే మోహన్"-ట్రిక్ బేబీ
 "తు జహాన్ భీ జాయేగీ (పార్ట్ 1) "-ఉదిత్ నారాయణ్, కునాల్ గంజావాలా
 "తు జహాన్ భీ జాయేగీ (పార్ట్ 2) "-ఉదిత్ నారాయణ్
 "తు జహాన్ భీ జాయేగీ (పార్ట్ 3) "- సాధన సర్గమ్
 "డే బై డే మేరా ప్యార్"-సోనూ నిగమ్
 "లవ్ యు మై ఏంజెల్"-కునాల్ గంజావాలా 

 మూలాలు 

 బయటి లింకులు 



వర్గం:2006 సినిమాలు